Гэтым візітам Брат Алоіс таксама хацеў выказаць удзячнасць багатае колькасці людзей, што ўцягнутыя ў працу на месцы: супрацоўнікам гуманітарных місій, людзям Царквы ды дыпламатам, служачым мясцовых супольнасцяў і аддзелу адукацыі, сельскае гаспадаркі, інфраструктуры, службам, а таксама супрацоўнікам аддзелу прамавання культуры. Па вяртанні ён сказаў: “Асаблівым чынам я быў уражаны сітуацыяю жанчын і дзяцей. Маткі, часцяком вельмі юныя, нясуць на сабе большую частку пакутаў, выкліканых гвалтам. Многія з іх у вельмі цяжкае сітуацыі. Але яны застаюцца служыць сваім жыццём. Дзеці ад наймалодшых мусяць удзельнічаць у значнае частцы паўсядзённых абавязкаў, але яны надаль прагнуць хадзіць да школы. Мужнасць і надзея матак і дзяцей з’яўляецца выключным сведчаннем”.